text: সারা হেগাজি (     ; ১৯৮৯ - জুন ১৩, ২০২০), বা হিগাজিও  একজন মিশরীয় সমকামী মহিলা কর্মী ছিলেন।  ২০১৩ সালে কায়রোতে মাশরউ'র লায়লা কনসার্টে রংধনু পতাকা উড়ানোর পরে তিন মাস ধরে তাকে মিশরে কারাগারে বন্দী করা হয়েছিল এবং নির্যাতন করা হয়েছিল।  হেগাজি  মিশরের জেলে হওয়া অত্যচারের জন্য আঘাত পরবর্তী চাপজনিত ব্যাধিতে ভুগছিলেন। পরে তিনি সফলভাবে কানাডায় আশ্রয় দাবি করেছিলেন, মৃত্যুর পূর্ব পর্যন্ত সেখানেই ছিলেন।
  
  মিশরে নিপীড়ন
  
  প্রাথমিক গ্রেপ্তার 
  ২২ সেপ্টেম্বর ২০১৭ -তে, সারা হেগাজি মাশরূ'র লায়লার একটি কনসার্টে অংশ নিয়েছিলেন যার প্রধান সংগীতশিল্পী হামেদ সিন্নো একজন প্রকাশ্য সমকামী। এলজিবিটি অধিকারের সমর্থনে রংধনু পতাকা উত্তোলনের জন্য তাকে অন্য এক দলের সাথে গ্রেপ্তার করা হয়েছিল।  তার গ্রেপ্তারের ঘটনাটি, মিশরে এলজিবিটি অধিকারের জন্য জনসাধারণের সমর্থন শেষ করতে, শূন্য-সহনশীলতার কঠোরব্যবস্থার প্রতিক্রিয়ার  একই সময়ে ঘটে। তাকে সায়েদা জয়নব থানায় তিন মাসের জন্য জেল খাটানো হয়েছিল যেখানে তাকে মারধর করার জন্য মৌখিক এবং যৌন নির্যাতনের জন্য  পুরুষ এজেন্টরা, বন্দীদের প্ররোচিত করেছিল।  হেগাজিকে মুক্তি দেওয়া হয়েছিল এবং ই £ ২০০০ (১১৩ ডলার) জরিমানা করা হয়েছিল; আরও মামলার বিচারের আশঙ্কায়, হেগাজি ২০১৮ সালে কানাডায় আশ্রয় চেয়েছিলেন। 
  থাম্ব| ২০২০ সালের বৈরুতের মিশরীয় দূতাবাসের সামনে স্মরণীয় নজরদারি। সাইনটিতে লেখা আছে: "নিপীড়ক সরকারই সারা কে হত্যা করেছিল"। 
  থাম্ব| সারা হেগাজির চিত্রিত মুরালগুলির মধ্যে একটি যা আম্মানের স্থানীয় কর্তৃপক্ষের আঁকা। আরবীয় লিপিতে লেখা আছে "তবে আমি ক্ষমা করে দিয়েছি"।
  
  আইনি এবং রাজনৈতিক প্রসঙ্গ 
  মিশরে, যেখানে সমকামিতা স্পষ্টভাবে আইনশাস্ত্রে নিষিদ্ধ করা হয়নি, সেখানে ১৯৬১ সালের "পতিতাবৃত্তির বিরুদ্ধে লড়াইয়ের আইন" এর সাহায্যে ধর্ষণ ও যৌন কাজের নিষেধাজ্ঞার ভিত্তিতে আটক ও অভিযোগ করা হয়। মাশরউ'র লায়লা'র ২০১৭ কায়রো কনসার্টের পরে, মিশরীয় এলজিবিটি ব্যক্তিদের বিরুদ্ধে আইনটি কঠোরভাবে লাগু করার জন্য সংশোধন করা হয়েছিল যদিও সংশোধিত  আইন সমকামীতার পক্ষে কোনও প্রকার নির্দেশনা দেয়নি। সংশোধনটি পুলিশকে সমকামী পুরুষ ও মহিলা হওয়ার ভান করে  এলজিবিটি সম্প্রদায়ের সদস্যদের ফাঁদে ফেলার জন্য তদের চ্যাটরুম এবং ডেটিং অ্যাপগুলিতে অনুপ্রবেশের অনুমতি দেয়।  মিশরীয় সরকারের মতে, আইনটি আধুনিক উন্নয়নের দিকে নজর দেওয়ার জন্য এবং ইন্টারনেট এবং সোশ্যাল মিডিয়া ব্যবহারকারীদের নীতিবিগর্হিত অভ্যাস এবং পতিতাবৃত্তির অনুশীলনকে উত্সাহিত করা থেকে বিরত রাখতে সংশোধন করা হয়েছিল। মিশরীয় সরকার, ধর্মীয় কর্তৃপক্ষ এবং রাজনৈতিক দলগুলি এলজিবিটিকিউ + সম্প্রদায়টিকে জাতীয় সুরক্ষা হুমকিরূপে চিহ্নিত করেছে; এই মতামতকে রাষ্ট্র-নিয়ন্ত্রিত প্রচারমাধ্যমের দ্বারা প্রচার করা হয়।
  
  রাজনৈতিক দৃষ্টিভঙ্গি 
  হেগাজি একজন কমিউনিস্ট হিসাবে পরিচিত ছিলেন এবং মিশরে বাস করার সময় <i>ব্রেড এন্ড  ফ্রিডম পার্টি</i>কে সমর্থন করেছিলেন এবং কানাডায় একবার স্প্রিং সোশ্যালিস্ট নেটওয়ার্কের সাথে যুক্ত হন।  মিশরে সিসি শাসনের বিরোধিতা করার জন্য হেগাজিকে তার কাজ থেকে বরখাস্ত করা হয়েছে বলে জানা গেছে।  ২০১১ সালের মিশরীয় বিপ্লবের নয় বছর পরে, হেগাজি লিখেছিলেন যে "পুরানো সরকার ক্ষমতায় থাকতে বা ক্ষমতায় ফিরে আসার জন্য তাদের শাসনামলের গুরুত্বপূর্ণ আইকনদের উত্সর্গ করতে বা এমন যা  কিছু চেষ্টা করবে", রাষ্ট্রপতি আল-সিসিকে "আমাদের আধুনিক ইতিহাসে সবচেয়ে অত্যাচারী এবং হিংসাত্মক একনায়ক" হিসাবে বর্ণনা করেছেন এবং লিখেছেন যে " বিপ্লবীরা যুদ্ধকে একটি শ্রেণীর  বলে বিশ্বাস করে "।  হেগাজি লিখেছিলেন যে বিপ্লবকে অসম্পূর্ণ রেখে যাওয়ার ফলস্বরূপ "আমাদের বেশিরভাগ লোক এখন সমাধিতে, কারাগারে বা নির্বাসনে।"
  
  শিক্ষা 
  ২০১০ সালে, হেগাজি  থাইবাস একাডেমি থেকে ইনফরমেশন সিস্টেমে এবং ২০১৬ সালে  আমেরিকা যুক্তরাষ্ট্রের কায়রো কন্টিনিউয়িং এডুকেশন সেন্টার থেকে স্নাতক হন। ডিস্ট্যান্স এডুকেশনের  মাধ্যমে, হেগাজি  কলোম্বিয়া বিশ্ববিদ্যালয়, ইউনিভার্সিটি অব ক্যালিফোর্নিয়া, সান্টা ক্রুজ, এসওএ এস, ইউনিভার্সিটি অব লন্ডন, পিটসবার্গ বিশ্ববিদ্যালয়, ইমোরি  বিশ্ববিদ্যালয় থেকে যথাক্রমে : "সমতার জন্য লড়াই: ১৯৫০–২০১৮", "নারীবাদ এবং সামাজিক ন্যায়বিচার", "গবেষণা পদ্ধতি", "কর্মক্ষেত্রে বৈচিত্র্য এবং অন্তর্ভুক্তি", এবং "সহিংসতা উপলব্ধি" বিষয়ে পড়াশুনা সম্পন্ন করেছেন।
  
  তথ্যসূত্র 
  
  বিষয়শ্রেণী:আত্মহত্যাকারী
  বিষয়শ্রেণী:মিশরীয় নারীবাদী
  বিষয়শ্রেণী:২০২০-এ মৃত্যু
  বিষয়শ্রেণী:১৯৮৯-এ জন্ম
  বিষয়শ্রেণী:আরবি ভাষার লেখা থাকা নিবন্ধ
title: সারা হেগাজি